二零一九元旦唱和诗二十一首
二零一九元旦唱和诗二十一首 守拙斋原诗: 千山雪甚影迷濛,故友连宵入梦中。遥寄一丛火焰木,伴君夤夜御寒风。 诸友赐和诗(以赐和先后为序): 雪霰扬飙寒气濛,疏声炮竹送迎中。焰红一朵热千里,熬过时艰待惠风。(何幼) 雾霾北地恼迷濛,火焰花来谛望中。此即诗翁难写样,心尘一扫沐南风。 (白平) 黔山凄恍雾迷濛,冷雪翻飞蔽万重。南海一丛红焰木。照天伴我笑寒风。 (葛剑) 风吹岁杪雪濛濛,梅柳溪山犹画中。喜得良师火焰木,情绵意长如春风。(黄海) 遥山雪霁照空濛,草木欣然在眼中。万缕晴丝飞入户,梅花一剪寄春风。(王纪波) 神州袖手愁鸿濛,羞把心声付掌中。元日围炉煨老酒,驱寒不用乞东风。(周之江) 漫天飞雪落濛濛,千里山川一色中。幸有恩师火焰木,花红犹带海南风。(毛家贵) 银装素裹色空濛,万里河山寂寂中。唯有寒梅红似火,一枝独放唤春风。(毛家贵) 柳絮蹁跹瑞雪笼,银装素裹扮黔中。恩师雅照红花艳,疑是春来点缀冬。(冯文静) 嘉陵江上雾濛濛,岁暮天寒风雪中。万象更新拦不住,人间自会见春风。(曾永模) 习安雪舞影空濛,漫步虹湖入画中。忽有袁师微信至,暖诗正好御寒风。(李择红) 地天一统演鸿濛,白阵银麾遍域中。瘦水寒山正有兴,浑忘不远是东风。(田制平) 闲翻书信忆濛濛,弹指经年一梦中。迢递乡心依旧否？那时明月那时风。(任传瑞) 天南地北九州濛,五岳三山一色中。别有梅花淩朔苦,横枝一笑傲霜风。(任传瑞) 久居岭外意空濛,喜获师笺微信中。一剪窗前紫茉莉,盼将休美沐春风。(陈晓毅) 山城常是雾溟濛,楼台多隠半天中。御寒赖有火熖木,守拙诗卷吟春风。(林绍勇) 群峰千里雪烟濛,琼岛知音时念中。一片冰心驰问侯,阳春翘首沐清风。(丁济康) 寒飞天际色空濛,木堕流年皓雪中。一树红花遥寄语,舞雩歌咏沐春风。 (李荷莲) 浑如火焰色嫣红,绮丽一丛馥一丛。不肯移家榆塞外,只因秉性恶寒风。(程亚恒) 黔山雨雪两濛濛,无限相思南国风。奇叶仙葩频入梦,素心全在不言中。